Title: ประกาศกรมควบคุมมลพิษ เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคล

กหดหกดหกดหกด

ประกาศกรมควบคุมมลพิษ
เรื่อง  การดำเนินการตามพระราชบัญญัติข้อมูลข่าวสารของราชการ
พ.ศ. ๒๕๔๐
เกี่ยวกับข้อมูลข่าวสารส่วนบุคคล
--------------------------

                        เพื่อให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของ
ราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูล
ข่าวสารส่วนบุคคล โดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้อง
อยู่เสมอ
                        กรมควบคุมมลพิษ
จึงได้จัดระบบข้อมูลข่าวสารส่วนบุคคลตามพระราชบัญญัติ
ดังกล่าว ดังนี้

                        ข้อ  ๑ 
ประเภทของบุคคลที่มีการเก็บข้อมูล
                        ๑.๑  ข้าราชการพลเรือนสามัญ
สังกัดกรมควบคุมมลพิษ

                        ข้อ  ๒ 
ประเภทของระบบข้อมูลข่าวสารส่วนบุคคล
                        ๒.๑  สมุดประวัติ/ก.พ. ๗/แฟ้มประวัติ
                        ๒.๒  ระบบฐานข้อมูลคอมพิวเตอร์

                        ข้อ  ๓ 
ลักษณะการใช้ข้อมูลตามปกติ
                        ๓.๑  ใช้ในการบริหารงานบุคคลของกรมควบคุมมลพิษ

                        ข้อ  ๔ 
วิธีการขอตรวจดูข้อมูลข่าวสารของเจ้าของข้อมูล
                        ๔.๑  ทำบันทึกขอตรวจดูข้อมูลส่วนบุคคล
                        ๔.๒  เลขานุการกรม
หรือหัวหน้าฝ่ายการเจ้าหน้าที่ สำนักงานเลขานุการกรม
เป็นผู้พิจารณาอนุมัติ

                        ข้อ  ๕ 
วิธีการขอแก้ไขเปลี่ยนแปลงข้อมูล
                        ๕.๑  การขอแก้ไขวัน เดือน ปีเกิด
ให้ปฏิบัติตามระเบียบสำนักนายกรัฐมนตรี 
ว่าด้วยการขอแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๓๗
                        ๕.๒  การแก้ไขเพิ่มเติมรายการใน ก.พ. ๗

๕.๒.๑ 
รายการเปลี่ยนแปลงหรือเพิ่มเติมที่จะต้องแจ้งให้ฝ่ายการ
เจ้าหน้าที่ทราบ เพื่อบันทึกใน ก.พ. ๗
                                          ๕.๒.๑.๑  การผ่านการอบรม ดูงาน
และการได้รับเครื่องราช
อิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่
เกี่ยวข้องให้ฝ่ายการเจ้าหน้าที่ จำนวน 
๑ ชุด

๕.๒.๑.๒. 
การเพิ่มวุฒิการศึกษา ใช้หลักฐานสำเนา
ประกาศนียบัตร หรือสำเนาปริญญาบัตร และสำเนาใบแสดงผลการศึกษา (Transcript)
จำนวน 
๓ ชุด

๕.๒.๑.๓ การเปลี่ยนชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยนชื่อตัว - ชื่อสกุล จำนวน ๓ ชุด

๕.๒.๑.๔  การเพิ่มเติมรายการอื่น
ๆ เช่น การได้รับคัดเลือกเป็น
ข้าราชการดีเด่น เป็นต้น ให้ส่งสำเนาใบประกาศ หรือหลักฐานอื่น ๆ จำนวน ๑ ชุด

๕.๒.๒ 
เอกสารหลักฐานที่ส่งให้ฝ่ายการเจ้าหน้าที่ต้องรับรองสำเนา
ถูกต้อง ตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๓๖ ข้อ ๓๑
ทุกครั้ง

๕.๒.๓ 
บันทึกขอเปลี่ยนแปลงข้อมูลผ่านกองต้นสังกัด

                        ข้อ  ๖ 
แหล่งที่มาของข้อมูล
                        ๖.๑  เจ้าของข้อมูลข่าวสารส่วนบุคคล
                        ๖.๒ 
กองหรือหน่วยงานต้นสังกัดของเจ้าของข้อมูล
                        ๖.๓  เอกสารราชการ

                                                            ประกาศ
ณ วันที่ ๑๒ กรกฎาคม พ.ศ. ๒๕๔๕
                                                                           ศิริธัญญ์ 
ไพโรจน์บริบูรณ์
                                                                             อธิบดีกรมควบคุมมลพิษ

[รก.๒๕๔๕/๗๑ง/๑๑/๓ ธันวาคม ๒๕๔๕]

                                                                                    พุทธชาด
/ แก้ไข
                                                                                    ๒๖
พฤศจิกายน ๒๕๔๕
                                                                                    A+B
(C)